‘ஆமா எதுக்கு இதெல்லாம் கேட்ட? நான் விஜயராணி அக்கா கதையை ஒப்பித்தேன். அதைச் சொல்லும் போது என்னையறியாமல் அழுகை வந்து விட்டது. அந்த அக்காவை பார்க்காமலே ரொம்ப நேசித்திருந்தேன். அந்த மரணத்தை என் வீட்டில் சாதாரணமாய் எடுத்துக் கொண்டதையும் அவரிடம் சொல்லி விட்டு ‘கொலை பண்றது தப்பில்லையா?’ன்னு கேட்டேன். அவர் என்னருகே அமர்ந்து கொண்டார். மெல்ல என் தலையைத் தடவினார். அவர் மீது ஏதோ ஒரு பீடி நாத்தம் அடித்தது.